Josep Guardiola

Josep Guardiola (* 18. január 1971) je bývalý španielsky futbalista. Väčšinu svojej kariéry odohral v drese katalánskeho veľkoklubu FC Barcelona, ktorého trénerom bol od roku 2008 do roku 2013. Od roku 2013 do roku 2016 trénoval nemecký tím FC Bayern München. Od roku 2016 sa stal trénerom anglického Manchestru City FC.

Osobný život
Josep „Pep“ Guardiola sa narodil v katalánskom meste Santpedor. Jeho otec bol murár. Základy futbalu získal už ako 13 ročný v  mládežníckej akadémii španielskeho klubu FC Barcelona.Josep Guardiola v denníku Welt, uvedené 26.09.2014 Od roku 1989 žil Pep v otvorenom vzťahu so svojou španielskou priateľkou Christinou Serra. Majú spolu tri deti, Maria sa narodila v roku 2001, Marius v roku 2003 a Valentina v roku 2008.Profil: Josep Guardiola, uvedené 26.09.2014 29. mája 2014 sa Joseph Guardiola so svojou celoživotnou partnerkou oženil. Po vyše dvadsiatich rokoch spolužitia si povedali áno v španielskej kaplnke Matadepera pri Barcelone.Svatba Josepa Guardiolu, uvedené 26.09.2014

Kariéra
Väčšinu svojej kariéry odohral v drese katalánskeho veľkoklubu FC Barcelona, ktorého trénerom bol od roku 2008 do roku 2013. Od roku 2013 do roku 2016 trénoval Bayern Mníchov. Teraz trénuje anglický klub Manchester City.

Hrával na poste defenzívneho stredopoliara. V roku 1984 sa stal hráčom FC Barcelona, do prvého tímu sa prebojoval o sedem rokov neskôr. V roku 2001 prestúpil do talianskej Brescie, z ktorej počas nasledujúcich sezón hosťoval v ďalších kluboch. 

Po konci sezóny 2007-08 nahradil Franka Rijkaarda na poste hlavného trénera Barcelony. Pod jeho vedením došlo k zmene hráčov v klube (odišli Ronaldinho, či Deco) a k zisku treble v sezóne 2008-09.

Hneď v prvej sezóne 2013-14 v klube FC Bayern dokázal získať Nemecký pohár a Bundesligu zároveň.Profil: Josep "Pep" Guardiola v mníchovskom denníku tz.de, uvedené 26.09.2014

 Zdroj 

 Referencie 

Kategória:Španielski futbalisti
Kategória:Katalánski futbalisti
Kategória:Španielski futbaloví tréneri
Kategória:Španielski olympionici
Kategória:Hráči FC Barcelona
Kategória:Hráči Brescia Calcio
Kategória:Hráči Serie A
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 2000